Oficiālais Vēstnesis L 118 , 23/04/2004 Lpp. 0023 - 0031



Komisijas Regula (EK) Nr. 753/2004 (2004. gada 22. aprīlis), ar ko īsteno Eiropas Parlamenta un Padomes Lēmumu Nr. 1608/2003/EK par zinātnes un tehnoloģijas statistiku (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes Lēmumu Nr. 1608/2003/EK (2003. gada 22. jūlijs), par Kopienas zinātnes un tehnoloģijas statistikas izstrādāšanu un pilnveidošanu [1], un jo īpaši tā 3. pantu, tā kā: (1) Jānosaka pasākumi, ar ko īstenot atsevišķus statistikas pasākumus, kas noteikti Lēmuma Nr. 1608/2003/EK 2. pantā; minētie statistikas pasākumi nepieciešami, lai izveidotu Kopienas zinātnes, tehnoloģijas un jauninājumu statistiku. (2) Kopienas statistikas programma ir pamats visas Kopienas statistikas izstrādei, un Eiropas Parlamenta un Padomes Lēmumā Nr. 2367/2002/EK (2002. gada 16. decembris) par Kopienas statistikas programmu no 2003. līdz 2007. gadam [2] ir īpaši paredzēta zinātnes un tehnoloģijas statistikas izstrādāšanas un uzlabošanas darba programma no 2003. līdz 2007. gadam. (3) Jānodrošina Kopienas zinātnes un tehnoloģijas statistikas atbilstība citiem starptautiskajiem standartiem, kas nozīmē to, ka jāņem vērā darbs, ko veic Ekonomiskās sadarbības un attīstības organizācija (ESAO) un citas starptautiskas organizācijas. (4) Lēmuma Nr. 1608/2003/EK īstenošanā, paredzot noteikumus par pieeju administratīviem avotiem un konfidenciālai statistikas informācijai, uzmanība jāpievērš regulējumam, ko nodrošina Padomes Regula (EK) Nr. 322/97 (1997. gada 17. februāris) par Kopienas statistiku [3]. (5) Šajā regulā paredzētie pasākumi ir saskaņā ar Statistikas programmu komitejas atzinumu, IR PIEŅĒMUSI ŠO REGULU. 1. pants Lēmuma Nr. 1608/2003/EK īstenošanas pasākumi attiecībā uz Kopienas zinātnes un tehnoloģijas statistiku ir noteikti šajā regulā. 2. pants 1. Šī regula attiecas uz šādām jomām: a) pētniecības un attīstības statistika; b) statistika par valsts budžeta apropriācijām vai izdevumiem pētniecībai un attīstībai (GBAORD); c) statistika par cilvēkresursiem zinātnes un tehnoloģijas jomā, ietverot statistiku sadalījumā pēc dzimumiem un mobilitātes (HRST), statistiku par patentiem, statistiku par augstās tehnoloģijas rūpniecību un uz zināšanām balstītiem pakalpojumiem, kā arī citu statistiku par zinātni un tehnoloģiju. Pielikuma 1. un 2. iedaļā attiecībā uz a) un b) apakšpunktā minētajām jomām noteikti statistikas mainīgo lielumu saraksti, aptvertās darbības un sektori, sadalījumi pēc rezultātiem, biežums, datu nosūtīšanas termiņi, ievadpētījumi, inter alia, par jaunu mainīgo lielumu izstrādi un citas īpašas darbības, kā arī pārejas laiks. Attiecībā uz c) apakšpunktā minētajām jomām nepieciešamos datus lielākoties iegūst no esošiem statistikas vai citu datu avotiem saskaņā ar pielikuma 3. iedaļu. 2. Pamatojoties uz secinājumiem ziņojumos, kas saskaņā ar Lēmuma Nr. 1608/2003/EK 5. pantu iesniegti Eiropas Parlamentam un Padomei, statistikas mainīgo lielumu sarakstus, aptvertās darbības un sektorus, sadalījumus pēc rezultātiem, biežumu, datu nosūtīšanas termiņus, ievadpētījumu un citu šīs regulas pielikumā paredzēto rādītāju sarakstu attiecīgā gadījumā regulāri pārskata saskaņā ar minētā lēmuma 4. pantā paredzēto procedūru. 3. pants Nepieciešamos datus dalībvalstis iegūst, apkopojot dažādus avotus, piemēram, izlases veida apsekojumus, administratīvo datu avotus vai citus datu avotus. Šiem citiem datu avotiem kvalitātes vai statistiskā novērtējuma procedūru ziņā jābūt vismaz līdzvērtīgiem izlases veida apsekojumiem vai administratīvo datu avotiem. 4. pants Pielikumā uzskaitītās statistikas jomas pamatojas uz saskaņotām koncepcijām un definīcijām, kas iekļautas Frascati rokasgrāmatas vai Canberra rokasgrāmatas jaunākajās redakcijās vai citos saskaņotos standartos. Šīs saskaņotās koncepcijas un definīcijas dalībvalstis piemēro apkopojamajai statistikai. Ziņojumos, kas saskaņā ar Lēmuma Nr. 1608/2003/EK 5. pantu iesniegti Eiropas Parlamentam un Padomei, izdara atsauces uz koncepcijām un definīcijām, un to pielietojumiem. 5. pants Pielikuma 1. un 2. iedaļā uzskaitītos mainīgos lielumus dalībvalstis nosūta Komisijai (Eiropas Kopienu Statistikas birojam), izmantojot standarta nosūtīšanas formātu, kas jānosaka Komisijai (Eiropas Kopienu Statistikas birojam) sadarbībā ar dalībvalstīm. 6. pants Dalībvalstis un Komisija (Eiropas Kopienu Statistikas birojs) veic kvalitātes vērtēšanu. Dalībvalstis pēc pieprasījuma nosūta Komisijai (Eiropas Kopienu Statistikas birojam) informāciju, kura nepieciešama, lai novērtētu tās statistikas kvalitāti, kas paredzēta pielikumā un kas vajadzīga, lai izpildītu Lēmuma Nr. 1608/2003/EK 5. pantā noteiktās ziņošanas prasības. 7. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 22. aprīlī Komisijas vārdā — Komisijas loceklis Pedro Solbes Mira [1] OV L 230, 16.9.2003., 1. lpp. [2] OV L 358, 31.12.2002., 1. lpp. [3] OV L 52, 22.2.1997., 1. lpp. Regulā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.). -------------------------------------------------- PIELIKUMS STATISTIKA PAR ZINĀTNI UN TEHNOLOĢIJU 1. iedaļa Statistika par pētniecību un attīstību 1. Še turpmāk izklāstīts apkopojamās statistikas (arī pēc sadalījumiem) saraksts. Kods | | Visi sektori | Pēc darbības sektoriem | Uzņēmumu sektors | Augstāko mācību iestāžu sektors | Valsts sektors | Privātais bezpeļņas sektors | Piezīmes | 1.11. | Pētniecības un attīstības jomā nodarbināto personu skaits | | Bez sīkāka sadalījuma | 1.11.0.0 | 1.11.0.1 | 1.11.0.2 | 1.11.0.3 | 1.11.0.4 | | | Pēc profesijas un dzimuma | 1.11.1.0 | 1.11.1.1 | 1.11.1.2 | 1.11.1.3 | 1.11.1.4 | Var aizstāt ar sadalījumu pēc kvalifikācijas un dzimuma | | Pēc kvalifikācijas un dzimuma | 1.11.2.0 | 1.11.2.1 | 1.11.2.2 | 1.11.2.3 | 1.11.2.4 | Var aizstāt ar sadalījumu pēc profesijas un dzimuma | | Pēc saimnieciskās darbības (NACE) | | 1.11.3.1 | | | | | | Pēc zinātnes pamatnozares un dzimuma | | | 1.11.4.2 | 1.11.4.3 | | Reizi četros gados | | Pēc reģiona (NUTS 2) | 1.11.5.0 | 1.11.5.1 | 1.11.5.2 | 1.11.5.3 | 1.11.5.4 | | | Pēc reģiona (NUTS 2) un dzimuma | 1.11.6.0 | 1.11.6.1 | 1.11.6.2 | 1.11.6.3 | 1.11.6.4 | Nav obligāts | | Pēc saimnieciskās darbības veida (NACE) un dzimuma | | 1.11.7.1 | | | | Reizi četros gados | 1.12. | Pētnieku skaits | | Bez sīkāka sadalījuma | 1.12.0.0 | 1.12.0.1 | 1.12.0.2 | 1.12.0.3 | 1.12.0.4 | | | Pēc dzimuma | 1.12.1.0 | 1.12.1.1 | 1.12.1.2 | 1.12.1.3 | 1.12.1.4 | | | Pēc kvalifikācijas un dzimuma | 1.12.2.0 | 1.12.2.1 | 1.12.2.2 | 1.12.2.3 | 1.12.2.4 | Nav obligāts | | Pēc saimnieciskās darbības veida (NACE) un dzimuma | | 1.12.3.1 | | | | Reizi četros gados | | Pēc zinātnes pamatnozares un dzimuma | | | 1.12.4.2 | 1.12.4.3 | | Reizi četros gados | | Pēc reģiona (NUTS 2) | 1.12.5.0 | 1.12.5.1 | 1.12.5.2 | 1.12.5.3 | 1.12.5.4 | | | Pēc reģiona (NUTS 2) un dzimuma | 1.12.6.0 | 1.12.6.1 | 1.12.6.2 | 1.12.6.3 | 1.12.6.4 | Nav obligāts | | Pēc vecuma grupām un dzimuma | | | 1.12.7.2 | 1.12.7.3 | | Nav obligāts | | Pēc pilsonības un dzimuma | | | 1.12.8.2 | 1.12.8.3 | | Nav obligāts | 1.13. | Pētniecības un attīstības jomā nodarbināto personu skaita pilnslodzes ekvivalents | | Bez sīkāka sadalījuma | 1.13.0.0 | 1.13.0.1 | 1.13.0.2 | 1.13.0.3 | 1.13.0.4 | Reizi gadā | | Pēc profesijas | 1.13.1.0 | 1.13.1.1 | 1.13.1.2 | 1.13.1.3 | 1.13.1.4 | Var aizstāt ar sadalījumu pēc kvalifikācijas | | Pēc kvalifikācijas | 1.13.2.0 | 1.13.2.1 | 1.13.2.2 | 1.13.2.3 | 1.13.2.4 | Var aizstāt ar sadalījumu pēc profesijas | | Pēc saimnieciskās darbības veida (NACE) | | 1.13.3.1 | | | | | | Pēc zinātnes pamatnozares un dzimuma | | | 1.13.4.2 | 1.13.4.3 | | Nav obligāts | | Pēc reģiona (NUTS 2) | 1.13.5.0 | 1.13.5.1 | 1.13.5.2 | 1.13.5.3 | 1.13.5.4 | | | Pēc lieluma klases | | 1.13.6.1 | | | | Nav obligāts par darbinieku lieluma klasēm 0 un 1 – 9 | 1.14. | Pētnieku skaita pilnslodzes ekvivalents | | Bez sīkāka sadalījuma | 1.14.0.0 | 1.14.0.1 | 1.14.0.2 | 1.14.0.3 | 1.14.0.4 | Reizi gadā | | Pēc dzimuma | 1.14.1.0 | 1.14.1.1 | 1.14.1.2 | 1.14.1.3 | 1.14.1.4 | Nav obligāts | | Pēc kvalifikācijas | 1.14.2.0 | 1.14.2.1 | 1.14.2.2 | 1.14.2.3 | 1.14.2.4 | Nav obligāts | | Pēc saimnieciskās darbības veida (NACE) | | 1.14.3.1 | | | | | | Pēc zinātnes pamatnozares un dzimuma | | | 1.14.4.2 | 1.14.4.3 | | nav obligāts | | Pēc reģiona (NUTS 2) | 1.14.5.0 | 1.14.5.1 | 1.14.5.2 | 1.14.5.3 | 1.14.5.4 | | | Pēc reģiona (NUTS 2) un dzimuma | 1.14.6.0 | 1.14.6.1 | 1.14.6.2 | 1.14.6.3 | 1.14.6.4 | Nav obligāts | | Pēc lieluma klases | | 1.14.7.1 | | | | Nav obligāts par darbinieku lieluma klasēm 0 un 1 – 9 | 1.20. | Iekšējie pētniecības un attīstības izdevumi | | Bez sīkāka sadalījuma | 1.20.0.0 | 1.20.0.1 | 1.20.0.2 | 1.20.0.3 | 1. 20.0.4 | Reizi gadā | | Pēc līdzekļu avota | 1.20.1.0 | 1.20.1.1 | 1.20.1.2 | 1.20.1.3 | 1.20.1.4 | | | Pēc civiliem/militāriem mērķiem | 1. 20.2.0 | | | | | Nav obligāts | | Pēc pētniecības un attīstības veida | 1.20.3.0 | 1.20.3.1 | 1.20.3.2 | 1.20.3.3 | 1.20.3.4 | Nav obligāts | | Pēc izmaksu veida | 1.20.4.0 | 1.20.4.1 | 1.20.4.2 | 1.20.4.3 | 1.20.4.4 | | | Pēc saimnieciskās darbības veida (NACE) | | 1.20.5.1 | | | | | | Pēc lieluma klases | | 1.20.6.1 | | | | Nav obligāts par darbinieku lieluma klasēm 0 un 1 – 9 | | Pēc līdzekļu avota un lieluma klases | | 1.20.7.1 | | | | | | Pēc zinātnes pamatnozares | | | 1.20.8.2 | 1.20.8.3 | | Nav obligāts | | Pēc sociālekonomiskā mērķa (SEM) | | | | 1.20.9.3 | | Nav obligāts | | Pēc reģiona (NUTS 2) | 1.20.10.0 | 1.20.10.1 | 1.20.10.2 | 1.20.10.3 | 1.20.10.4 | | 2. Par visiem mainīgajiem lielumiem jāziņo ik pēc diviem gadiem, izņemot tos, kuriem 1. punktā iekļautajās tabulās ir noteikts atšķirīgs biežums (reizi gadā vai reizi četros gados). 3. Pirmais pārskata gads, par kuru jāapkopo 1. punktā uzskaitītā statistika, ir 2003. kalendārais gads. Ciktāl ir vajadzīgi nozīmīgi pielāgojumi valsts statistikas sistēmā, Komisija var piešķirt dalībvalstīm atbrīvojumus attiecībā uz statistiku, kuru apkopo par pirmo pārskata gadu. Ļoti īpašos apstākļos šo atbrīvojuma laiku var pagarināt attiecībā uz mainīgo lielumu 1.11., 1.12., 1.13., 1.14. un 1.20. sadalījumu pēc reģioniem. 4. Rezultāti jānosūta astoņpadsmit mēnešu laikā pēc pārskata perioda kalendārā gada beigām. Turklāt provizoriskie rezultāti par mainīgajiem lielumiem, kuri jāpaziņo reizi gadā, jānosūta desmit mēnešu laikā pēc pārskata perioda kalendārā gada beigām. 5. Rezultātu sagatavošana. 5.1. Statistikas rezultāti pēc profesijas ir iedalāmi "pētniekos", "tehniķos vai līdzvērtīgā personālā" un "citā palīgpersonālā". 5.2. Statistikas rezultāti pēc kvalifikācijas iedalāmi "doktora grāda ieguvējos (ISCED 6)", "citu akadēmisko grādu un citu augstākās izglītības diplomu ieguvējos (ISCED 5A un 5B)" un "citā kvalifikācijā". 5.3. Statistikas rezultāti pēc zinātnes pamatnozares iedalāmi "dabas zinātnēs", "inženierzinātnēs un tehnoloģijā", "medicīnas zinātnēs", "lauksaimniecības zinātnēs", "sociālajās zinātnēs" un "humanitārajās zinātnēs". 5.4. Statistikas rezultāti pēc lieluma klases iedalāmi šādās lieluma klasēs – "0 darbinieki", "1 – 9 darbinieki", "10 – 49 darbinieki", "50 – 249 darbinieki", "250 – 499 darbinieki", "500 un vairāk darbinieki". 5.5. Statistikas rezultāti pēc līdzekļu avota iedalāmi "uzņēmumu sektorā", "valsts sektorā", "privātajā bezpeļņas sektorā", "augstāko mācību iestāžu sektorā" un "ārvalstu". 5.6. Statistikas rezultāti pēc pētniecības un attīstības veida iedalāmi "fundamentālajos pētījumos", "lietišķajos pētījumos" un "eksperimentālajā attīstībā". 5.7. Statistikas rezultāti pēc izmaksu veida iedalāmi "kārtējās izmaksās (darbaspēka izmaksās un citās izmaksās)" un "kapitālizdevumos". 5.8. Statistikas rezultāti pēc sociālekonomiskā mērķa iedalāmi atbilstīgi nomenklatūrai attiecībā uz zinātnes programmu un budžetu analīzi un salīdzinājumu (NABS) nodaļu līmenī. 5.9. Statistikas rezultāti pēc vecuma grupas iedalāmi šādās vecuma klasēs (gados) – "līdz 25", "25 – 34", "35 – 44", "45 – 54", "55 – 64", "65 un vecāki". 5.10. Statistikas rezultāti pēc pilsonības iedalāmi šādās kategorijās – "valsts pilsonība", "citu ES dalībvalstu pilsonība", "citu Eiropas valstu pilsonība", "Ziemeļamerikas pilsonība", "Centrāl– un Dienvidamerikas pilsonība"; "Āzijas pilsonība", "Āfrikas pilsonība", "cita pilsonība". 5.11. Statistikas rezultāti pēc saimnieciskās darbības veida (NACE 1.1. red.) iedalāmi šādos NACE 1.1. red. nodalījumos, grupās, klasēs un summārajos rādītājos (kā minēts Frascati rokasgrāmatā): "01, 02, 05", "10, 11, 12, 13, 14", "no 15 lidz 37", "15 + 16", "15", "16", "17 + 18 + 19", "17", "18", "19", "20 + 21 + 22", "20", "21", "22", "23 + 24 + 25", "23", "23 bez 23.2", "23.2", "24", "24 bez 24.4", "24.4", "25", "26", "27", "no 27.1 lidz 27.3 + 27.51 + 27.52", "27.4 + 27.53 + 27.54", "no 28 lidz 35", "28", "29", "29.11", "29.3 + 29.4 + 29.5 + 29.6", "29.4", "29.6", "30", "31", "31.1", "31.2", "31.3", "31.4", "31.5", "31.6", "32", "32.1", "32.2", "32.3", "33", "33,1", "33.2", "33.3", "33.4", "33.5", "34", "35", "35.1", "35.2", "35.3", "35.4 + 35.5", "36", "36.1", "no 36.2 lidz 36.5", "37", "40, 41", "45", "no 50 lidz 99", "50, 51, 52", "55", "60, 61, 62, 63, 64", "64.2", "no 60 lidz 64 bez 64.2", "65, 66, 67", "70, 71, 72, 73, 74", "72", "72.2", "73", "74", "74.2 + 74.3", "no 75 lidz 99", "no 01 lidz 99". 6. Koncepcijas un definīcijas saistībā ar šajā iedaļā noteikto statistiku ir paredzētas Frascati rokasgrāmatā. 7. Komisija un/vai dalībvalstis brīvprātīgi veic ievadpētījumus, jo īpaši par šādām tēmām: a) sīkāks pētnieku sadalījums uzņēmumu sektorā; b) blakusrezultātu skaits vai līdzvērtīgi rezultātu rādītāji, ko ieguvuši pētnieki augstāko mācību iestāžu sektorā; c) sīkāks (5.5. apakšpunktā uzskaitītās) kategorijas "līdzekļu avoti ārvalstīs" sadalījums "ārvalstu uzņēmumos", "citās valsts iestādēs", "privātās bezpeļņas organizācijās", "augstākajās mācību iestādēs", "Eiropas Komisijā", "starptautiskajās organizācijās", "citos"; d) pētniecības un attīstības globalizācijas rādītāji. 2. iedaļa Statistika par valsts budžeta apropriācijām vai izdevumiem pētniecībai un attīstībai (GBAORD) 1. Apkopo šādu statistiku: Kods | Nosaukums | 21.0. | Valsts apropriācijas pētniecībai un attīstībai no provizoriska budžeta (ko apstiprina parlamentā budžeta gada sākumā) | 21.1. | Valsts apropriācijas pētniecībai un attīstībai no galīgā budžeta (pārskatītais budžets, ko apstiprina budžeta gada laikā) | 2. Par visiem mainīgajiem lielumiem jāziņo ik pēc gada. 3. Pirmais pārskata gads, par kuru jāapkopo statistika, ir 2004. kalendārais gads. Ciktāl ir vajadzīgi nozīmīgi pielāgojumi valsts statistikas sistēmā, Komisija var dalībvalstīm piešķirt atbrīvojumus attiecībā uz statistiku, ko apkopo par pirmo pārskata gadu. 4. Rezultāti par mainīgo lielumu 21.0. (pēc visiem sadalījumiem) jānosūta sešu mēnešu laikā no pārskata perioda kalendārā gada beigām, bet par mainīgo lielumu 21.1. (pēc visiem sadalījumiem) – divpadsmit mēnešu laikā. Rezultāti par mainīgo lielumu 21.1. saskaņā ar nomenklatūru attiecībā uz zinātnisko programmu un budžetu analīzi un salīdzinājumu (NABS) apakšnodaļu līmenī nav obligāti. 5. Rezultātu sagatavošana. 5.1. Statistikas rezultāti, ko apkopo par mainīgajiem lielumiem 21.0. un 21.1., ir iedalāmi saskaņā ar nomenklatūru attiecībā uz zinātnes programmu un budžetu analīzi un salīdzinājumu (NABS) nodaļu līmenī. 5.2. Statistikas rezultāti, ko apkopo par mainīgajiem lielumiem 21.1., iedalāmi saskaņā ar nomenklatūru attiecībā uz zinātnes programmu un budžetu analīzi un salīdzinājumu (NABS) apakšnodaļu līmenī. 6. Koncepcijas un definīcijas saistībā ar šajā iedaļā noteikto statistiku, ir paredzētas Frascati rokasgrāmatā. 3. iedaļa Cita statistika par zinātni un tehnoloģiju Darbs saistībā ar citām zinātnes un tehnoloģijas statistikas jomām jo īpaši attiecas uz šādām jomām: a) statistika par cilvēkresursiem zinātnes un tehnoloģijas jomā (statistika pēc dzimumiem un mobilitātes) (HRST): vispārējas sistēmas izstrāde un īstenošana statistikā par HRST, galvenokārt vēl labāk izmantojot esošos valsts un starptautisko datu avotus (arī Eiropas statistikas sistēmā). Īpaša uzmanība jāpievērš dzimuma aspektiem; b) statistika par patentiem – vispārējas sistēmas izstrāde un ieviešana statistikā par patentiem, regulāri sagatavojot statistiku un rādītājus par starptautiskajiem un valstu patentiem, pamatojoties uz informāciju, kas pieejama valstu un starptautiskos patentu birojos; c) statistika par augstās tehnoloģijas rūpniecību un uz zināšanām balstītiem pakalpojumiem – vispārējas sistēmas izstrāde un ieviešana statistikā par augstās tehnoloģijas rūpniecību un uz zināšanām balstītiem pasākumiem, galvenokārt vēl labāk izmantojot esošos valstu un starptautiskos datu avotus (arī Eiropas statistikas sistēmā). Šis darbs ietver arī darbību un produktu noteikšanu un klasificēšanu, šo darbību ekonomisko rezultātu mērījumu un to ieguldījumu ekonomikā kopumā; d) cita statistika par zinātni un tehnoloģiju – papildu izstrādes un īstenošanas darbs, inter alia, ir saistīts ar Statistiku par biotehnoloģiju, nanotehnoloģiju, tehnoloģisko maksājumu bilanci, esošās statistikas sīkākiem sadalījumiem pēc lieluma klasēm vai citām jomām. Attiecībā uz šajā iedaļā uzskaitītajām jomām nepieciešamos datus lielākoties iegūst no esošajiem statistikas vai citiem datu avotiem (piemēram, sociālās vai ekonomiskās statistikas jomā). --------------------------------------------------